Трансформират уличните телефони в Ню Йорк в Wi-Fi места - Новини - econ.bg
Трансформират уличните телефони в Ню Йорк в Wi-Fi места 0
21.07.2014 | 12:39
Google е една от технологичните компании, които могат да се включат в проекта
Google създава фонд за финансиране на европейски стартъпи
Приходите на Google се увеличиха с 22%
Създадоха списък с блокираните от Google интернет страници
Google е една от технологичните компании, която може да се включи в проект, който предвижда трансформиране на уличните телефони в Ню Йорк в места за безжичен интернет достъп.
През май месец нюйоркският департамент по технологии и телекомуникации проведе информационна среща за проекта, информира "Блумбърг". На нея са присъстваха над 50 компании, сред които Cisco Systems, International Business Machines , Samsung Electronics Co. и други. Срокът, през който компаниите могат да подадат офертите си, изтича днес (21 юли).
Google насочва своите усилия към предоставянето на достъп до интернет в САЩ и по света, тъй като компанията търси начини да привлече повече хора в мрежата, коментират специалисти. По този начин компанията се стреми да облагодетелства своите собствени потребители и предлаганите от Google рекламни услуги.
Проектът предвижда уличните телефони да бъдат преобразени. Новият им дизайн ще направи възможно те да предлагат рекламни и телефони услуги, както и достъп до Wi-Fi. Планува се Wi-Fi hot spots да работят заедно, така че да позволяват на потребителите да се свържат веднъж и да запазят достъпа си до интерент.
''Все по-разпространеното използване на мобилни устройства отслабва нуждата от улични телефони, все още обаче не всички граждани притежават мобилен телефони , а дори тези ,които имат такъв, нямат обхват през цялото време.'' мотивират се относно инициативата управниците на Ню Йорк.
Интернет Google Ню Йорк Wi-fi